****

**รายงานผลการปฏิบัติงานประจำปี**

**งบประมาณ พ.ศ.2560**

**ของ**

**เทศบาลตำบลสวนขัน**

**อำเภอช้างกลาง จังหวัดนครศรีธรรมราช**

**รายงานผลการปฏิบัติงานประจำปีงบประมาณ พ.ศ.2560**

 ตามพระราชบัญญัติเทศบาล พ.ศ.2496 มาตรา 48 ทศ 48 วรรค 5 ให้นายกเทศมนตรีจัดทำ

รายงานแสดงผลการปฏิบัติงานประจำปีตามนโยบายที่ได้แถลงไว้ต่อสภาเทศบาลเป็นประจำทุกปี และวรรค 6 คำแถลงนโยบายของนายกเทศมนตรีและรายงานแสดงผลการปฏิบัติงานตามนโยบาย ให้ประกาศไว้โดยเปิดเผยที่สำนักงานเทศบาลด้วย

เทศบาลตำบลสวนขัน จึงขอรายงานผลการปฏิบัติงานในรอบปีงบประมาณ พ.ศ.2560 เพื่อให้ประชาชนได้ทราบโดยทั่วกันรายลเอียดดังนี้

**1. คำแถลงที่ได้เสนอไว้ต่อสภาท้องถิ่น**

**นโยบายการพัฒนาของผู้บริหารเทศบาลตำบลสวนขัน**

**คำแถลงนโยบาย**

**ของนายประสิทธิ์ แก้วแกมจันทร์ นายกเทศมนตรีตำบลสวนขัน**

**แถลงต่อสภาเทศบาลตำบลสวนขัน**

**เมื่อวันที่ 9 เดือน มกราคม พ.ศ. 2557**

 ตามที่เทศบาลตำบลสวนขัน ได้จัดให้มีการเลือกตั้งสมาชิกสภาเทศบาลและนายกเทศมนตรีตำบลสวนขัน เมื่อวันอาทิตย์ ที่ 1 ธันวาคม 2556 และคณะกรรมการการเลือกตั้งประจำ จังหวัดนครศรีธรรมราชได้ประกาศผลการเลือกตั้งสมาชิกสภาเทศบาลและนายกเทศมนตรีตำบลสวนขัน เมื่อวันที่ 12 ธันวาคม 2556 เพื่อให้การบริหารงานของเทศบาลตำบลสวนขัน เป็นไปตามบทบัญญัติ ในมาตรา 48 ทศ แห่งพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ.2552 ความว่า **“ก่อนที่นายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกเทศมนตรี”** เมื่อวันที่ 20 กันยายน 2553 โดยมีเป้าหมายเพื่อการพัฒนาท้องถิ่นให้เจริญก้าวหน้าทั้งในด้านโครงสร้างพื้นฐาน ด้านเศรษฐกิจ ด้านการศึกษา กีฬา ศาสนา และวัฒนธรรม ด้านการพัฒนาคุณภาพชีวิต สังคมและชุมชน ด้านสาธารณสุข สิ่งแวดล้อมและการจัดการทรัพยากรธรรมชาติ ด้านการเมือง การบริหารและการบริการ

 กระผมในฐานะนายกเทศมนตรีตำบลสวนขัน ขอแถลงนโยบายการบริหารงานเทศบาลว่าผมจะ

ดำเนินงานตามอำนาจหน้าที่ของเทศบาลตามที่กฎหมายกำหนดไว้และรับผิดชอบต่อการบริหารงานเทศบาลให้เป็นไปตามกฎหมาย ระเบียบ ข้อบังคับ เทศบัญญัติและนโยบายที่กำหนดขึ้น ทั้งนี้ในการบริหารงานจะเนินการเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดีและหลักธรรมาภิบาล เปิดโอกาสให้ประชาชนเข้ามามีส่วนร่วมกับการจัดทำแผนพัฒนาเทศบาล การจัดทำงบประมาณ การจัดซื้อ จัดจ้าง

ให้มีการตรวจสอบและประเมินผลการปฏิบัติงาน รวมทั้งจะทำงานโดยเปิดเผยข้อมูลข่าวสารให้ประชาชนทราบอย่างทั่วถึง ซึ่งมีแนวทางในการบริหารงานเทศบาลด้านต่างๆ ดังต่อไปนี้

 **1. นโยบายด้านการเมืองและการบริหาร**

 1.1 พัฒนาเทศบาลตำบลสวนขัน ให้เป็นหน่วยงานที่ยึดหลักการบริหารจัดการบ้านเมืองที่ดีมีมาตรฐาน ส่งเสริมสนับสนุนด้านการศึกษา ให้แก่ สมาชิกสภาเทศบาล พนักงานเทศบาล ลูกจ้างประจำและพนักงานจ้าง เพื่อเป็นการพัฒนาศักยภาพและยกระดับความรู้ความสามารถในการปฏิบัติงาน ซึ่งบุคคลเหล่านี้ถือเป็น

-2-

ทรัพยากรบุคคลที่เป็นกำลังสำคัญของเทศบาลตำบลสวนขัน อีกทั้งจะพัฒนาระบบการบริการสาธารณะที่ดีมีมาตรฐาน ลดขั้นตอนการปฏิบัติงานให้มีความรวดเร็ว สามารถสนองต่อความต้องการของประชาชนได้อย่างตรงเป้าหมาย และเกิดประโยชน์สูงสุดต่อประชาชนและชุมชนให้มากที่สุด

 1.2 ส่งเสริมสนับสนุนชุมชนเข้าสู่กระบวนการมีส่วนร่วมทางการบริหารและการเมือง ภายใต้ระบอบประชาธิปไตย อันมีพระมหากษัตริย์ทรงเป็นประมุข พัฒนาการทำงานฝ่ายนิติบัญญัติ ได้แก่ สภาเทศบาลตำบลสวนขัน สมาชิกสภาเทศบาลตำบลสวนขัน ประชาธิปไตยระดับชุมชน

 1.3 ส่งเสริมและสร้างความเข้มแข็งให้กับชุมชน สนับสนุนให้มีกิจกรรม และโครงการต่าง ๆ ส่งเสริมการทำงานร่วมกันระหว่างคณะกรรมการชุมชน ประชาชนในชุมชน และเทศบาลทำงานอย่างสมานฉันท์ เพื่อร่วมกันพัฒนาและยกระดับชุมชนให้มีการพัฒนาอย่างยั่งยืน

 1.4 ส่งเสริมและสนับสนุนให้มีการสร้างเครือข่ายต่าง ๆ ในชุมชนเพื่อสนับสนุนการทำงานของคณะกรรมการชุมชน ไม่ว่าจะเป็นการสร้างเครือข่ายการเฝ้าระวังเกี่ยวกับยาเสพติดที่เป็นโทษกับเยาวชนและประชาชนในชุมชน รวมถึงการสร้างเครือข่ายด้านอื่น ๆ โดยสนับสนุนให้มีการทำงานร่วมกับเทศบาลสวนขัน ภาครัฐ ส่วนราชการที่เกี่ยวข้อง ภาคเอกชน เปิดโอกาสให้มีบทบาทในการทำงาน เช่น การตรวจสอบ การดำเนินงาน และการบริหารงานของเทศบาล รวมไปถึงการติดตามประเมินผลในทุกส่วนตามโครงสร้าง การทำงานของพนักงานเทศบาล

 1.5 สนับสนุน และพัฒนาการใช้เทคโนโลยีสารสนเทศให้มีความทันสมัย และตอบสนองต่อ การให้บริการประชาชนได้อย่างมีประสิทธิภาพ

 **2. นโยบายด้านการพัฒนาสังคม และคุณภาพชีวิต**

 2.1 ส่งเสริมคุณธรรม จริยธรรม การสร้างวินัย การเสียสละในการร่วมคิดร่วมทำกิจกรรมของชุมชน ทุกชุมชน สร้างความสามัคคีปรองดองของประชาชนในชุมชน

 2.2 ส่งเสริมการจัดทำแผนพัฒนาชุมชนให้เป็นมาตรฐาน และต่อเนื่อง ส่งเสริมให้ประชาชนในชุมชน ร่วมคิดร่วมทำ ร่วมกำหนดแนวทางการพัฒนาชุมชนของตนเอง เพื่อแก้ไขปัญหาให้ตรงประเด็น มีทิศทางในการพัฒนาชุมชน สร้างชุมชนให้เป็นเมืองน่าอยู่ อีกทั้งเป็นการสร้างความร่วมมือ ร่วมใจและสร้างความสามัคคีระหว่างประชาชนในชุมชน

 2.3 สนับสนุนงบประมาณให้เพียงพอในการจัดสวัสดิการเบี้ยยังชีพผู้สูงอายุ ผู้พิการ ผู้ป่วยเอดส์ ให้ทั่วถึงและเท่าเทียมกัน

 **3. นโยบายด้านการศึกษา ศาสนา ศิลปะ วัฒนธรรม**

 3.1 ส่งเสริมสนับสนุนการพัฒนาทางการศึกษา เน้นการบริหารจัดการทางการศึกษา ศูนย์พัฒนาเด็กเล็กเทศบาลตำบลสวนขัน ส่งเสริมให้นักเรียนศูนย์พัฒนาเด็กเล็กเทศบาลตำบลสวนขัน มีความพร้อมทั้งทาง อารมณ์ สติปัญญา และความพร้อมทางวิชาการที่จะสามารถศึกษาในระดับต่อไปอย่างมีคุณภาพรวมถึงการสนับสนุนงบประมาณทางการศึกษา และการเรียนรู้นอกสถานศึกษาให้กับโรงเรียนที่อยู่ในเขตเทศบาล จัดสวัสดิการทางการศึกษาให้กับผู้ปกครองของนักเรียนศูนย์พัฒนาเด็กเล็กเทศบาลตำบลสวนขัน ไม่ให้เดือดร้อนและลำบากกับภาวะเศรษฐกิจของครอบครัว ทุกคนสามารถส่งบุตรหลานเข้าเรียนในศูนย์พัฒนาเด็กเล็กเทศบาลตำบลสวนขันได้ เท่าเทียมกัน ให้มีการจัดสรรงบประมาณที่เพียงพอในด้านการสนับสนุนวัสดุ สื่อการเรียน

การสอนที่เพียงพอรวมถึงอาหารกลางวัน ให้เพียงพอให้กับโรงเรียนที่อยู่ในเขตเทศบาล และศูนย์พัฒนาเด็กเล็กเทศบาลตำบลสวนขัน

-3-

 3.2 สนับสนุนและส่งเสริมด้านการศาสนา ศิลปวัฒนธรรม ประเพณี ตามวิถีของคนไทย และภูมิใจความเป็นไทย การอนุรักษ์วัฒนธรรมและประเพณีท้องถิ่น งานรัฐพิธีต่าง ๆ เช่น งานวันที่ 5 ธันวามหาราช วัน 12 สิงหามหาราชินี วันปิยมหาราช วันประเพณีต่าง ๆ เช่น ประเพณีวันสงกรานต์และรดน้ำดำหัวผู้สูงอายุประจำปี ประเพณีแห่เทียนพรรษา และงานประเพณีต่าง ๆ ของท้องถิ่น

 3.3 สนับสนุนการแข่งขันกีฬาทั้งภายในและภายนอกชุมชน เพื่อแสดงถึงพลังความสามัคคีในชุมชน อีกทั้งยังเป็นการสร้างความสัมพันธ์อันดีระหว่างชุมชน ก่อให้เกิดมิตรภาพอันดีงามระหว่างชุมชน ผู้บริหาร พนักงานเทศบาล ลูกจ้างประจำและพนักงานจ้าง

 **4. นโยบายด้านการสาธารณสุข**

 ส่งเสริมการดำเนินกิจกรรมด้านสุขภาพของประชาชน และการบริการสาธารณสุขพื้นฐาน เพื่อเป็นการคัดกรองการเจ็บป่วยของประชาชนในเบื้องต้น เน้นการป้องกันโรค และการดูแลรักษาสุขภาพอนามัยของประชาชน โดยกลุ่มอาสาสมัครสาธารณสุขชุมชน (อสม.) โดยมีกองทุนหลักประกันสุขภาพโดยมีงบประมาณของเทศบาลสนับสนุนอีกส่วนหนึ่ง เพื่อเป็นทุนในการดำเนินงาน การดูแลสุขภาพของประชาชนอย่างทั่วถึง ครอบคลุมทุกวัยในชุมชน ควบคุมป้องกันการเผยแพร่ระบาดโรคติดต่อ และโรคไม่ติดต่อที่เป็นอันตรายต่อประชาชนและชุมชน เพื่อสุขภาพอนามัยที่ดีของประชาชน

 **5. นโยบายด้านเศรษฐกิจ**

 5.1 ส่งเสริม และพัฒนาอาชีพ ที่เหมาะสมกับสภาวะท้องถิ่นปัจจุบันตามหลักปรัชญาเศรษฐกิจพอเพียง

 5.2 ส่งเสริมให้ประชาชนอยู่ในท้องถิ่นของตนเอง สนับสนุนให้มีการรวมกลุ่มของประชาชนในชุมชนเพื่อสร้างอาชีพ และรายได้ให้เกิดกับตนเองและชุมชน อีกทั้งยังเป็นการสร้างความอบอุ่นและเพื่อป้องกันภัยให้ครอบครัวของประชาชนในชุมชนอีกทางหนึ่ง

 **6. นโยบายการพัฒนาโครงสร้างพื้นฐาน**

 6.1 ปรับปรุงระบบ โครงสร้างพื้นฐานให้ได้มาตรฐาน และทั่วถึง เช่น ถนน ทางระบายน้ำสาธารณะ

 6.2 กำหนดมาตรการในการป้องกัน และแก้ไขปัญหาน้ำท่วมในเขตเทศบาล ปัญหาน้ำท่วมถือเป็นเรื่องสำคัญเร่งด่วนที่ต้องรีบแก้ไข ที่ผ่านมาเป็นปัญหาที่สร้างความเดือดร้อนให้แก่พี่น้องประชาชนในเขตเทศบาลตำบลสวนขันอย่างกว้างขวาง ก่อให้เกิดความเสียหายกับทรัพย์สินของประชาชน โดยเฉพาะผลกระทบต่อเศรษฐกิจเป็นอย่างมาก เพื่อให้การแก้ไขปัญหาและกำหนดมาตรการในการป้องกันและแก้ไขปัญหาน้ำท่วมในเขตเทศบาลตำบลสวนขัน ให้ทันต่อเหตุการณ์ และมีศักยภาพในการบริหารจัดการต่อปัญหา จึงได้กำหนดมาตรการแก้ไขปัญหา ดังนี้

 1. ลอกท่อระบายน้ำทุกชุมชน เปิดทางไหลของน้ำระบายสู่คลอง กำจัดสิ่งอุดตัน โดยเฉพาะไขมันและสิ่งปฏิกูล ที่เกิดจากการเททิ้งลงในท่อระบายน้ำ ซึ่งขวางทางเดินน้ำให้หมดสิ้นไปโดยเร็ว

 2. สำรวจวัสดุอุปกรณ์ เครื่องสูบน้ำ และวัสดุอุปกรณ์อื่น ๆ ที่เกี่ยวข้อง ให้มีความพร้อมในการใช้ปฏิบัติงานได้ตลอดเวลา

 3. ตรวจสอบจุดอ่อนซึ่งเป็นจุดที่น้ำท่วมซ้ำซาก เพื่อวางแผนในการป้องกันน้ำท่วมและการระบายน้ำให้มีประสิทธิภาพ

 4. เตรียมเครื่องสูบน้ำขนาดที่พอเหมาะต่อการใช้งานที่เป็นจุดย่อย เพื่อความสะดวกในการติดตั้งเครื่องสูบน้ำที่มีขนาดตามความจำเป็นต่อการใช้งาน งานในแต่ละพื้นที่เกิดเหตุ

-4-

 5. เตรียมความพร้อมด้านกำลังคนที่จะช่วยเหลือประชาชนได้ทันท่วงที เพื่อให้เกิดความเสียหายต่อทรัพย์สินของประชาชนน้อยที่สุด

 6. เพิ่มช่องทางในการระบายน้ำเพื่อเพิ่มศักยภาพในการระบายน้ำได้อย่างรวดเร็วหากปริมาณน้ำเพิ่มมากขึ้นกว่าเดิม

 **7. นโยบายด้านทรัพยากรธรรมชาติ และสิ่งแวดล้อม**

 7.1 รณรงค์สร้างจิตสำนึกให้กับประชาชนทางด้านการบริหารจัดการทรัพยากรธรรมชาติ สิ่งแวดล้อม ส่งเสริมให้มีการจัดการขยะอย่างถูกวิธี และเป็นประโยชน์ต่อชุมชนและสิ่งแวดล้อม เช่น การคัดแยกขยะ หรือการนำขยะมาใช้ใหม่

 7.2 ส่งเสริมให้เด็กและเยาวชนรุ่นใหม่ให้รู้คุณค่าของพลังงาน ใช้ทรัพยากรธรรมชาติอย่างถูกวิธีเพื่อลดปัญหาสภาวะโลกร้อน สร้างจิตสำนึกที่ดีให้กับชุมชนให้ตระหนักถึงการอนุรักษ์ทรัพยากรธรรมชาติ โดยการจัดทำโครงการอนุรักษ์ธรรมชาติให้กับเด็กและเยาวชนรู้วิธีการช่วยประหยัดพลังงาน และใช้ประโยชน์จากพลังงานให้คุ้มค่ามากที่สุด ขับเคลื่อนการจัดทำโครงการและการดำเนินกิจกรรมต่าง ๆ ที่มุ่งไปสู่การลดสภาวะโลกร้อน

 7.3 ปรับปรุงภูมิทัศน์ และสวนสาธารณะในเขตเทศบาลให้มีความร่มรื่น เหมาะสมแก่การออกกำลังกาย และการพักผ่อนหย่อนใจ

-5-

**ผลการปฏิบัติงานประจำปีงบประมาณ พ.ศ.2560**

|  |  |  |  |  |
| --- | --- | --- | --- | --- |
| **นโยบาย** | **ลำดับ****ที่** | **โครงการ/กิจกรรม** | **งบประมาณ** | **แหล่งที่มา****งบประมาณ** |
| **(1) ด้านการเมืองการบริหาร** | 1. | โครงการจัดซื้อครุภัณฑ์ วัสดุอุปกรณ์เครื่องมือเครื่องใช้ในการปฏิบัติงาน | 3,237,639.35 | งบตามเทศบัญญัติ |
|  | 2. | โครงการอบรมคุณธรรมจริยธรรม | 740 | งบตามเทศบัญญัติ |
|  | 3. | โครงการจัดทำประชาคมท้องถิ่น | 6,475 | งบตามเทศบัญญัติ |
|  | 4. | โครงการส่งเสริมประชาธิปไตยในโรงเรียน | 8,000 | งบตามเทศบัญญัติ |
|  | 5. | โครงการจัดเก็บภาษีนอกสถานที่ | - | ไม่ใช้งบประมาณ |
|  | 6. | โครงการฝึกอบรมการบันทึกบัญชีด้วยระบบคอมพิวเตอร์ (e-lass) | 93,180 | งบตามเทศบัญญัติ |
| **รวม 6 โครงการ** |  | **รวมเงิน** | **3,345,994.35** |  |
| **(2) ด้านการพัฒนาสังคมและคุณภาพชีวิต** | 1. | อุดหนุนโครงการจัดงานวันเฉลิมพระชนมพรรษาสมเด็จพระเจ้าอยู่หัว (5 ธันวา) | 10,000 | งบตามเทศบัญญัติ |
|  | 2. | อุดหนุนโครงการจัดงานวันเฉลิมพระชนมพรรษาสมเด็จพระนางเจ้าพระบรมราชินีนาถ (12 สิงหา) | 10,000 |  |
|  | 3. | โครงการฝึกซ้อมแผนป้องกันและบรรเทาสาธารณภัยในเขตเทศบาลตำบลสวนขัน | 45,100 | งบตามเทศบัญญัติ |
|  | 4. | โครงการป้องกันและลดอุบัติเหตุทางถนนในช่วงเทศกาล | 25,130 | งบตามเทศบัญญัติ |
|  | 5. | โครงการแข่งขันกีฬาเทศบาลตำบลสวนขันคัพ ครั้งที่ 14 | 184,296 | งบตามเทศบัญญัติ |
|  | 6. | โครงการอุดหนุนคณะกรรมการหมู่บ้าน จำนวน 9 หมู่บ้าน | 142,450 | งบตามเทศบัญญัติ |
|  | 7. | โครงการจัดซื้อวัสดุกีฬา | 63,000 | งบตามเทศบัญญัติ |
|  | 8. | โครงการจ้างแรงงานราษฏรเพื่อสร้างรายได้ให้กับประชาชนที่ประสบภัย | 26,550 | งบตามเทศบัญญัติ |
|  | 9. | โครงการบ้านท้องถิ่นประชารัฐร่วมเทิดไท้องค์ราชันราชินี | 94,415 | งบตามเทศบัญญัติ |
|  | 10. | โครงการส่งเสริมความเข้มแข็งสภาเด็กและเยาวชน  | 12,500 | งบ พมจ.นศ. |
|  |  |  |  |  |

-6-

|  |  |  |  |  |
| --- | --- | --- | --- | --- |
| **นโยบาย** | **ลำดับ****ที่** | **โครงการ/กิจกรรม** | **งบประมาณ** | **แหล่งที่มา****งบประมาณ** |
|  | 11. | โครงการประชารัฐร่วมใจปลูกดอกไม้ถวายพ่อหลวง | 25,630 | งบตามเทศบัญญัติ |
|  | 12. | โครงการฝึกอบรมและทัศนศึกษาดูงานเพื่อเพิ่มประสิทธิภาพผู้สูงอายุและผู้ด้อยโอกาส | 89,080 | งบตามเทศบัญญัติ |
|  | 13. | โครงการถวายความอาลัย | 48,765 | งบตามเทศบัญญัติ |
|  | 14. | โครงการจุดเทียนถวายความอาลัย | 4,080 | งบตามเทศบัญญัติ |
| **รวม 14 โครงการ** |  | **รวมเงิน** | **785,994** |  |
| **(3) ด้านการศึกษา ศาสนา ศิลปะ วัฒนธรรม** | 1. | โครงการสนับสนุนค่าใช้จ่ายในการบริหารสถานศึกษา (เงินเดือน ค่าครองชีพชั่วคราว เงินสมทบประกันสังคม ศูนย์อบรมเด็กก่อนเกณฑ์วัดสวนขัน ) | 1,391,026 | งบตามเทศบัญญัติ |
|  | 2. | โครงการพัฒนาการเรียนรู้สู่ประชาคมอาเซียน | 138,615 | งบตามเทศบัญญัติ |
|  | 3. | โครงการจัดงานวันเด็กแห่งชาติ | 59,413.85 | งบตามเทศบัญญัติ |
|  | 4. | โครงการอาหารกลางวัน (ศูนย์อบรมเด็กก่อนเกณฑ์วัดสวนขัน) | 350,000 | งบตามเทศบัญญัติ |
|  | 5. | โครงการอาหารเสริม (นม) รงเรียนสังกัด สพฐ. ในเขตพื้นที่ จำนวน 3 โรง และศูนย์อบรมเด็กก่อนเกณฑ์วัดสวนขัน | 611,298.90 | งบตามเทศบัญญัติ |
|  | 6. | โครงการจัดหาสื่อการเรียนการสอน (วัสดุการศึกษา )ศูนย์อบรมเด็กก่อนเกณฑ์วัดสวนขัน | 237,800 | งบตามเทศบัญญัติ |
|  | 7. | อุดหนุนโครงการอาหารกลางวันโรงเรียนสังกัด สพฐ. ในเขตพื้นที่จำนวน 3 โรง | 1,591,760 |  |
|  | 8. | โครงการเยี่ยมบ้านคนพิการ/ผู้สูงอายุ | 30,000 | งบ สปสช.ทต.สวนขัน |
|  | 9. | โครงการวันพ่อท่านคล้ายรำลึก | 9,630 | งบตามเทศบัญญัติ |
|  | 10. | โครงการสร้างรอยยิ้มแก่ผู้สูงอายุ | 69,880 | งบตามเทศบัญญัติ |

-7-

|  |  |  |  |  |
| --- | --- | --- | --- | --- |
| **นโยบาย** | **ลำดับ****ที่** | **โครงการ/กิจกรรม** | **งบประมาณ** | **แหล่งที่มา****งบประมาณ** |
|  | 11. | อุดหนุนโครงการจัดงานประเพณีสรงน้ำรูปเหมือนพ่อท่านคล้ายวาจาสิทธิ์ ให้แก่ที่ทำการปกครองอำเภอช้างกลาง | 20,000 | งบตามเทศบัญญัติ |
|  | 12. | อุดหนุนโครงการจัดงานประเพณีมาฆบูชาแห่ผ้าห่มธาตุให้ที่แก่ที่ทำการปกครองอำเภอช้างกลาง | 5,000 | งบตามเทศบัญญัติ |
|  | 13. | อุดหนุนโครงการจัดงานประเพณีแห่หมรรับเดือนสิบ | 20,000 | งบตามเทศบัญญัติ |
|  | 14. | โครงการสงเคราะห์เบี้ยยังชีพผู้สูงอายุ | 6,755,800 | งบตามเทศบัญญัติ |
|  | 15. | โครงการสงเคราะห์เบี้ยยังชีพคนพิการ | 1,415,200 | งบตามเทศบัญญัติ |
|  | 16. | โครงการสงเคราะห์เบี้ยยังชีพผู้ป่วยเอดส์ | 6,000 | งบตามเทศบัญญัติ |
| **รวม 16 โครงการ** |  | **รวมเงิน** | **12,711,423.75** |  |
| **(4) ด้านสาธารณสุข** | 1. | โครงการป้องกันโรคพิษสุนัขบ้า | 29,700 | งบตามเทศบัญญัติ |
|  | 2. | โครงการสมทบกองทุนระบบหลักประกันสุขภาพเทศบาลตำบลสวนขัน | 100,200 | งบตามเทศบัญญัติ |
|  | 3. | โครงการอบรมเชิงปฏิบัติการแยกขยะและนำกลับมาใช้ใหม่ในชุมชน | 24,000 | งบ สปสช. ทต.สวนขัน |
|  | 4. | โครงการสมุนไพรเพื่อชีวิต พิชิตความพอดี สู่วิถีพอเพียง | 48,000 | งบ สปสช. ทต.สวนขัน |
|  | 5. | โครงการลดโรค งดเสี่ยง หลีกเลี่ยงเจ็บป่วยด้วยการปรับเปลี่ยนพฤติกรรม | 20,000 | งบ สปสช. ทต.สวนขัน |
|  | 6. | โครงการพัฒนาและสร้างเสริมสุขภาพอนามัยแม่และเด็ก | 12,000 | งบ สปสช. ทต.สวนขัน |
|  | 7. | โครงการสร้างเสริมเพื่อพัฒนาสุขภาพผู้สูงอายุ | 20,000 | งบ สปสช. ทต.สวนขัน |
|  | 8. | โครงการรักษา ฟื้นฟูสมรรถภาพโรคข้อเข่าเสื่อมในผู้สูงอายุและผู้พิการด้วยศาสตร์การแพทย์แผนไทย | 15,000 | งบ สปสช. ทต.สวนขัน |
|  | 9. | โครงการหนูน้อยวัยใส ใสใจ ฟ.ฟัน | 13,000 | งบ สปสช. ทต.สวนขัน |
|  | 10. | โครงการพัฒนาระบบบริการสุขภาพผู้ป่วยเบาหวานและความดันโลหิตสูง | 15,000 | งบ สปสช. ทต.สวนขัน |
|  | 11. | โครงการอบรมเชิงปฏิบัติการแกนนำป้องกันโรค มือ เท้า ปาก | 8,000 | งบ สปสช. ทต.สวนขัน |
|  | 12. | โครงการส่งเสริมสุขภาพวัยทำงาน | 16,800 | งบ สปสช. ทต.สวนขัน |
| **รวม 12 โครงการ** |  | **รวมเงิน** | **321,700** |  |

-8-

|  |  |  |  |  |
| --- | --- | --- | --- | --- |
| **นโยบาย** | **ลำดับ****ที่** | **โครงการ/กิจกรรม** | **งบประมาณ** | **แหล่งที่มา****งบประมาณ** |
| **(5) ด้านเศรษฐกิจ** | 1. | โครงการสนับสนุนกลุ่มสตรีตำบลสวนขัน | 7,510 | งบตามเทศบัญญัติ |
|  | 2. | โครงการส่งเสริมและสนับสนุนอาชีพให้แก่ประชาชน | 15,770 | งบตามเทศบัญญัติ |
|  | 3. | โครงการฝึกอบรมให้ความรู้เกี่ยวกับพระราชกรณียกิจและทัศนศึกษาดูงานโครงการเฉลิมพระเกียรติ และโครงการอันเนื่องมาจากพระราชดำริของสมเด็จพระปริมนทรมหาภูมิพลอดุลยเดชมหาราช | 198,140 | งบตามเทศบัญญัติ |
|  | 4. | โครงการสนับสนุนกลุ่มแม่บ้านสวนขัน หมู่ที่ 1 | 100,000 | งบตามเทศบัญญัติ |
|  | 5. | โครงการฝึกอบรมให้ความรู้เกี่ยวกับการทำดอกไม้จันทร์ | 10,230 | งบตามเทศบัญญัติ |
| **รวม 5 โครงการ** |  | **รวมเงิน** | **322,650** |  |
| **(6) ด้านการพัฒนาโครงสร้างพื้นฐาน** | 1. | โครงการก่อสร้างถนน คสล. สายน้ำน้อย หมู่ที่ 4 เชื่อมต่อถนนหมู่ที่ 6 ตำบลสวนขัน | 624,900 | งบตามเทศบัญญัติ |
|  | 2. | โครงการขยายเขตระบบประปาหมู่บ้านจากบ้านนางถนอมศรี สุดรักถึง บ้านนายกิตติศักด์ ศรีทอง หมู่ที่ 8,5 | 145,555 | งบตามเทศบัญญัติ |
|  | 3. | โครงการขุดเจาะบ่อบาดาล พร้อมชุดถังแรงดัน หมู่ที่ 3 | 437,500 | จ่ายขาดเงินสะสม |
|  | 4. | โครงการก่อสร้างระบบประปาหอถังสูงแบบทรง 12 เหลี่ยมพร้อมติดตั้งถังกรองสนิมเหล็ก หมู่ที่ 5 | 499,000 | จ่ายขาดเงินสะสม |
|  | 5. | โครงการก่อสร้างระบบประปาหอถังสูงแบบทรง 12 เหลี่ยมพร้อมติดตั้งถังกรองสนิมเหล็ก หมู่ที่ 4 | 499,000 | จ่ายขาดเงินสะสม |
|  | 6. | โครงการก่อสร้างท่อเหลี่ยม พร้อมเรียงหิน คลองทัพเจ้าพระยา หมู่ที่ 9 | 379,500 | จ่ายขาดเงินสะสม |
|  | 7. | โครงการซ่อมแซมถนนในเขตพื้นที่ตำบลสวนขัน | 335,000 | จ่ายขาดเงินสะสม |
|  | 8. | โครงการก่อสร้างผนังกั้นน้ำเรียงหินยาแนวเลียบคลองปีก หมู่ที่ 7 | 200,000 | จ่ายขาดเงินสะสม |

-9-

|  |  |  |  |  |
| --- | --- | --- | --- | --- |
| **นโยบาย** | **ลำดับ****ที่** | **โครงการ/กิจกรรม** | **งบประมาณ** | **แหล่งที่มา****งบประมาณ** |
|  | 9. | โครงการก่อสร้างพนังกั้นน้ำเรียงหิน หมู่ที่ 6 พร้อมราวสะพานกันตกบริเวณสะพานคลองปีกเหนือ | 527,000 | จ่ายขาดเงินสะสม |
|  | 10. | โครงการก่อสร้างถนน คสล. จากสามแยกหนองเรียง ถึง สามแยกเทวดา หมู่ที่ 8  | 1,495,000 | เงินสมทบจากรัฐบาล+จ่ายขาดเงินสะสม |
| **รวม 10 โครงการ** |  | **รวมเงิน** | **5,142,455** |  |
|  **(7) ด้านทรัพยากรธรรมชาติและสิ่งแวดล้อม** | 1. | โครงการขยะรีไซเคิลในโรงเรียน | 19,620 | งบตามเทศบัญญัติ |
|  | 2. | โครงการปรับปรุงภูมิทัศน์สองข้างทาง | 18,380 | งบตามเทศบัญญัติ |
|  | 3. | โครงการพัฒนาแหล่งน้ำเพื่อเป็นการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยาวรางกูร รัชกาลที่ 10 | 8,690 | งบตามเทศบัญญัติ |
| **รวม 3 โครงการ** |  | **รวมเงิน** | **46,690** |  |
| **รวมทั้งสิ้น 66 โครงการ** |  | **รวมทั้งสิ้น** | **22,676,907.10** |  |
|   **สรุป** นโยบายด้านที่ 1 ดำเนินการได้ จำนวน 6 โครงการ เป็นเงิน 3,345,994.35 บาท นโยบายด้านที่ 2 ดำเนินการได้ จำนวน 14 โครงการ เป็นเงิน 785,994.00 บาท นโยบายด้านที่ 3 ดำเนินการได้ จำนวน 16 โครงการ เป็นเงิน 12,711,423.75 บาท นโยบายด้านที่ 4 ดำเนินการได้ จำนวน 12 โครงการ เป็นเงิน 321,700.00 บาท นโยบายด้านที่ 5 ดำเนินการได้ จำนวน 5 โครงการ เป็นเงิน 322,650.00 บาท นโยบายด้านที่ 6 ดำเนินการได้ จำนวน 9 โครงการ เป็นเงิน 5,142,455.00 บาท นโยบายด้านที่ 7 ดำเนินการได้ จำนวน 3 โครงการ เป็นเงิน 46,690.00 บาท ร**วมเป็นเงินทั้งสิ้น 22,676,907.10 บาท** |